### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Adam Pedersen 2024

I årshjulet er den 18.april 2024 reserveret til Tønder Kommunes landdistriktskonference - et møde afholdt af Klima-, Vækst- og Udviklingsudvalget og Teknik- og Miljøudvalget. Alle 28 lokalråd inviteres med det formål at videregive ny viden på landdistriktsområdet, samt motivere til udviklingsprojekter i lokalområderne. Mens efterårets dialogmøde har et orienterende format, er landdistriktskonferencen mere tænkt til inspiration og formidling via workshops og videndeling.

Foreløbigt har forvaltningen udarbejdet følgende skabelon for dagen:
16.30-17.00 tjek ind og kaffe
17.00-19.00 workshops og informationsstande om bl.a. multietniske landsbyer, lokale klimaprojekter og ungepilot.
Middag
20-21 orientering fra udvalgene og opsamling fra dagen, herunder info om landsbyfornyelsesmidler, landdistriktsmidler samt Bæredygtig Fremtid

Der lægges op til at der fra 17-19 arbejdes med:
- Lokale indsatser i forbindelse med Klimahandleplanen, herunder et projekt om "grønne klimahandleplaner", der er delvis finansieret af Statens landdistriktspulje.
- Multietniske landsbyer hvor det kommunale projekt netop er afrapporteret.
- Ungepilotens arbejde - eftersom der i flere af kommunens landsbyer er et ønske om at lave tiltag målrettet unge.

Udvalget opfordres til at komme med input til mulige eksterne oplægsholdere, relevante orienteringspunkter og kommentere på det foreløbige program.

Fælles sønderjysk bosætnings- og jobmesse
Det Sønderjyske Koordinationsudvalg har drøftet muligheden for at afholde en fælles bosætnings- og jobmesse og har i den forbindelse besluttet, at der i år gennemføres en fælles messe med Sønderborg Kommune som vært. Formålet med messen er at tiltrække potentielle tilflyttere både fra [adresse] og [adresse]. Målet er et forventet deltagerantal på mellem 300-400 deltagere på dagen. Ved messen vil der være repræsentanter fra alle fire kommuner, ligesom der vil være repræsentanter fra både offentlige institutioner, ejendomsmæglere, advokater, Infocenter Region Sønderjylland-Schleswig og sønderjyske virksomheder. Planlægningen er nu igangsat, hvor der både fokuseres på tilrettelæggelse og markedsføring af messen. Markedsføringen vil omhandle [adresse] som bosætningssted, ligesom messen kan understøtte de lokale virksomheders mulighed for at få kvalificeret arbejdskraft ved at markedsføre bredden i jobmulighederne. Planen er at afholde messen i Sønderborg den 13. september 2024. Messen evalueres med henblik på at drøfte muligheden for gentagelse.

Per Simonsen - Else Mikkelsen 2024
I forlængelse af sidste års dialogmøde om autocamperturismen samt optællingen af autocampere i højsæsonen vil forvaltningen iværksætte en række prøvehandlinger i løbet af dette års højsæson. Gennem prøvehandlingerne indsamles viden og læring om forskellige tiltags konkrete effekt.

Catrine Bech koncentreres om de geografiske steder på fastlandet og på Rømø, hvor der sidste år blev målt flest autocampere. Prøvehandlingerne skal identificeres og sættes i værk i samarbejde med relevante aktører og interessenter, f.eks. interesseorganisationer, Rømø-Tønder Turistforening, lokalråd, lokale erhvervsdrivende, øvrige myndigheder, Teknik- og Miljøudvalget.

Derfor afholdes en workshop den 22. februar 2024, hvor deltagerne sammen drøfter og konkretiserer relevante indsatser på de enkelte lokationer. Forud for workshoppen gennemføres en besigtigelsestur på de enkelte lokationer for at udarbejde faktaark til brug for workshoppen. Faktaarkene skal beskrive lokationernes nærmere karakteristika, herunder ejerforhold, planforhold, fysiske forhold, nærliggende seværdigheder og faciliteter mv. Det er forventningen, at de tilrettelagte prøvehandlinger kan præsenteres for Teknik- og Miljøudvalget i april 2024.

Opfølgning på sager fra Kommunalbestyrelsesmødet den 25. januar 2024, herunder bl.a. Arkitekturpolitikken

### Indstilling Kommunaldirektøren indstiller,

|  |  |
| --- | --- |
| at | orienteringen tages til efterretning |

### Beslutning

Udover ovenstående orienteredes om:

* VE-selskab under Tønder Forsyning.
* Foreningen til bæredygtig fremtid.
* Digelaget.
* Dispensationssag.
* Makerspace [adresse].